4. NAPIREND:

             Ügyiratszám: SZJ/341-4/2025.
ELŐTERJESZTÉS

a Képviselő-testület 2025. december 10-i nyilvános ülésére

Tárgy: 
Kötelező felvételt biztosító általános iskolai körzethatárok véleményezése 

Előterjesztő: 
Steierlein Imre polgármester

Előkészítette: 
dr. Varga Viktória jegyző
Tisztelt Képviselő-testület!

A nemzeti köznevelésről szóló 2011. évi CXC. törvény (a továbbiakban: Nkt.) 50. § (8) bekezdése alapján a területileg illetékes tankerületi központ feladata az iskolák felvételi körzetének meghatározása. A felvételi körzetek megállapításához a Balatonfüredi Tankerületi Központ beszerezte az érdekelt települési önkormányzatok véleményét a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet (a továbbiakban: EMMI rendelet) 24. § (1) bekezdése szerint. 

A Tankerületi Központnak 2024. december 1-jéig kell tájékoztatnia a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek tervezetéről.

A Balatonfüredi Tankerületi Központ a TK/172/00959-185/2025. ügyszámú levelében megküldte a 2026/2027. tanévre vonatkozó összeállított kötelező felvételt biztosító általános iskolai körzetek tervezetét és kérte a képviselő-testület véleményét a tervezetről.

Az EMMI rendelet 24. § (1a) bekezdése szerint a települési önkormányzat a véleményéről február 15. napjáig tájékoztatja az illetékes tankerületi központot.
Szentjakabfa Község közigazgatási területére vonatkozó, kötelező felvételt biztosító általános iskola a tervezet szerint:

037075 - Nivegy-Völgyi Német Nemzetiségi Nyelvoktató Általános Iskola és Alapfokú Művészeti Iskola 

8272 Balatoncsicsó, Fő u. 1/A.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.
HATÁROZATI JAVASLAT

Szentjakabfa Község Önkormányzata Képviselő-testülete a Balatonfüredi Tankerületi Központ által a 2026/2027. tanévre összeállított, Szentjakabfa Község közigazgatási területére vonatkozó kötelező felvételt biztosító általános iskolai körzethatárral egyetért. 

Határidő: 2026. február 15.
Felelős: polgármester

Szentantalfa, 2025. december 5.


                                       Steierlein Imre

                                                 polgármester

